"அது ரொம்ப பிரபலமாச்சே... அதயொட்டிதானே கடவுளு இந்த ஒலகத்தையே படைச்சாராம். பார்ப்பதற்கு அழகான எந்தவொரு பொருள் எடுத்து நோக்கினாலும் அதுல இந்த வரிசையப் பார்க்கலாம். சூரியகாந்திப் பூவுக்குள் நடுவுலவுள்ள மகரந்தங்களை ஒருமுறை எண்ணிப் பாருங்க.. இல்லேன்னா அன்னாசிப்பழத்தப் பாருங்க. அதுக்கெல்லாம் ஒழுங்கு இல்லாமைக்கு ஒரு ஒழுங்குண்டு. அதா ஹைபேஷ்யாவின் ஒன்னாம் வரிசை. 0, 1, 1, 2, 3, 5, 8, 13, 21, 34, 55... ன்னு அப்படியே போவும். இந்த வரிசையிலவுள்ள ஒரு எண்ணோடு கூட முன்னாலுள்ள எண்ணக் கூட்டினா அடுத்த எண் கிடைக்கும். இதக் குறுக்கும் நெடுக்கும் இடும்போதுதான் சூரியகாந்தியிலவுள்ள வடிவம் உண்டாவும். இப்ப ரோம ராஜ்யத்துலவுள்ள சில ஆளுங்க நாங்கதான் இதயெல்லாம் கண்டுபிடிச்சோம்னு சொல்லித் துள்ளித் திரியறாங்க."